Vašingtono paminklas

Vašingtono paminklas () – obeliskas, esantis netoli vakarinio Nacionalinės alėjos galo Jungtinių Valstijų sostinėje Vašingtone. Paminklas buvo pastatytas įamžinti pirmojo JAV prezidento, generolo Džordžo Vašingtono atminimą. Iš marmuro, granito ir smiltainio pagamintas paminklas yra ne tik aukščiausias pasaulyje statinys iš akmens, bet ir aukščiausias pasaulio obeliskas, kurio aukštis siekia 169,294 metro. Pasaulyje yra ir aukštesnių paminklinių kolonų, tačiau jos arba nėra pagamintos tik iš akmens, arba jos nėra obeliskai. Vašingtono paminklas taip pat yra aukščiausias Vašingtono statinys. Paminklą suprojektavo architektas Robertas Milsas.
miniatiūra|250px|left|Paminklo panorama

 Istorija 

Paminklo statybos prasidėjo 1848 metais, tačiau jos nebuvo baigtos iki 1884 metų, tai yra praėjus 30 metų po architekto mirties. Pertrauka tarp statybų atsirado dėl lėšų trūkumo ir JAV pilietinio karo. Marmuro atspalvio skirtingumas, matomas maždaug 46 metrai į viršų, liudija, ties kuria vieta ilgiems metams statybos buvo sustabdytos. Paminklo kertinis akmuo buvo padėtas 1848 m. liepos 4 dieną, aliumininė galvutė buvo uždėta 1884 m. gruodžio 6 dieną. Oficialiai paminklas buvo atidarytas 1888 m. spalio 9 dieną."Washington Monument" . Teaching with Historic Places. National Park Service. Retrieved October 15, 2006.

Baigus statyti paminklą, jis tapo aukščiausiu pasaulio statiniu. Prieš tai aukščiausias pasaulyje statinys buvo Kelno katedra. Vašingtono paminklas išsaugojo aukščiausio statinio vardą iki 1889 m., kai Prancūzijos sostinėje Paryžiuje buvo baigtas statyti Eifelio bokštas. Paminklas stovi tiesiai į rytus nuo Linkolno memorialo ir jį atspindinčio baseino.

 Šaltiniai 

Kategorija:JAV paminklai
Kategorija:Vašingtonas
Kategorija:JAV nacionalinė alėja